"SETSWANA PUO YA GAE MEPHATO 4-6 2. tsela ya go kapodisa lefoko go fapaanya bokao jwa lona le a mangwe a a nang le modumo o o tshwanang le lona. Setswana se na le segalogodimo le segalotlase (sekao: tlháma le tlhàma) setlhangwa – tsela e motlhaeletsi a e dirisang go tlhagisa kgotsa go fetisa tshedimosetso jaaka: go kwala, bua, leba, supetsa jj. tebo ya matlho – go eta o lebelela bareetsi ka go bua kgotsa o buisa. thadiso – go neela ka tlhaloso ya mongwe, sengwe, buka, filimi kgotsa tiragalo ka mokgwa wa go kwala kgotsa go bua. thelelo – go buisa ka maikutlo a a maleba le diteng, lentswe le segalo di nyalelana e bile melao ya puiso yotlhe e nepagetse. thesorase – thanodi ya makaelagongwe le malatodi. tomagano – dikakanyo tse di tlhalosegang ka dikarolwana tsa tsona tsa go tlhalosa kgotsa go dira sengwe. thôôthôô – sa nnete, se e leng sona tota. tiragatso – 1. ditlamorago tse di nnang teng morago ga tiro e sena go dirwa/ go kwalwa. 2. go tshwantsha se se kwadilweng mo bukeng/terameng 3. go dira tiro e e kailweng tiriso ya puo – ka mo puo e dirisiwang ka teng go lebilwe tiriso ya semmuso, tlotlofoko, kapodiso, jj. le gore e lebiseditswe mang, kae. tiro – tiro e e newang barutwana go e dira, e ka nna go reetsa, go bua, kwala, lebelela, tlhotlhomisa jj. tlamanyi – letshwao la puiso le le dirisediwang go kopanya mafoko a mabedi kgotsa go feta. Sekao: molatlhwa–le–bowa tlhaeletsano – puisano ka mogala, lekwalo, seyalemowa, thelebešene le ka mokgwa mongwe le mongwe fela o o ka atlegisang kgorogo / thomelo ya molaetsa. tlhagisa – 1. go neela tshedimosetso ka ga sengwe kgotsa kgang. 2. go supa tiro e e dirilweng tlhama – ke sengwe se se simololwang kgotsa se se bopiwang ka maitlhomo a go neela tshedimosetso kgotsa go dirisiwa. tlhamo ya kakanyo – tlhamo ya se se akantsweng/itlhametsweng fela mme e se nnete. tlhaotsweng – go eletsa kgotsa go laela tiriso ya sengwe mo karolong/setlhopheng/mophatong o o rileng ka nako e e rileng. Sekao; dikolo di ka elediwa kgotsa go laelwa go dirisa dibuka tse di rileng mo mephatong e e rileng ka dingwaga tse di rileng, e le go nna le taolo ya tiriso le ya tekanyetso ya tsona. PPKT 109"